《中秋广福院对月贻戴尚文主簿》
元代·徐贲

秋色静香台，冰轮云汉开。粲粲瑶华堕，皎皎夜光来。

桂露浓栖席，莲香满滟杯。自欣陪笑咏，更与驻徘徊。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。